Sukupuolineutraalit hahmot valtaavat liikennemerkit.

Jotain uutta, jotain vanhaa, jotain lainattua.

Häälurituksen sanat sopivat liikennemerkkeihin, joita ollaan parhaillaan uudistamassa. Asiaan liittyvä lakimuutos etenee loppuvuonna eduskuntakäsittelyyn.

Ajan hengen mukaisesti sukupuoliroolit häviävät merkeistä.

Nykyisessä kuvamaailmassa mies lapioi hiekkakasaa. Mies taluttaa tyttölasta jalkakäytävällä. Tyttö ja pikkupoika kulkevat käsi kädessä.

Helsinkiläinen Lauri Kuronen on nykyisen jalkakäytävästä kertovan merkin kannalla. –Silmä on tottunut vanhaan, se on sympaattinen. Tyttö siinä näyttää olevan ja isä taluttamassa tyttöä. Uusi merkki vaikuttaa jotenkin kylmältä.­

Perinteinen roolitus katoaa. Uusista merkeistä ei tunnista hahmojen sukupuolta.

Liikenteen ohjauksen asiantuntija Tuomas Österman Liikennevirastosta sanoo tarkoituksena olevan, että kaukaa katsottuna näkee, että kyseessä on ihmishahmo.

– Sukupuolineutraalius ei ole pääasia, vaan se, että merkki on yksinkertaisempi. Ei ole tarkoitus tehdä hahmosta kumpaakaan sukupuolta, koska liikennemerkissä sillä ei ole merkitystä.

Hahmoista tulee tikku-ukkoja?

– Joo, mutta siinä on ukko-sana. Yritän välttää termiä.

Kokeile alla liu’uttamalla, miten nykyinen ja ehdotettu liikennemerkki eroavat toisistaan.

Jos liukukuva ei näy, katso se tästä.

Ajoneuvot uusiksi

Merkeissä on uusi malli autosta, traktorista, moottoripyörästä, moposta. Polkupyörä muistuttaa maastopyörää.

Mopon ja moottoripyörän kuvien modernisointi oli vaikeaa, Österman sanoo.

– Mopolle ja moottoripyörälle piti yrittää tehdä selvä ero niin, että ihmiset ymmärtävät, kumpi on kyseessä. Moottoripyörän selkään jätettiin kuski, jotta tulisi vauhdin tunnetta. Mopo tehtiin yksinkertaiseksi, skootterimaiseksi.

Kokeile alla liu’uttamalla, miten nykyinen ja ehdotettu liikennemerkki eroavat toisistaan.

Jos liukukuva ei näy, katso se tästä.

Liikennemerkkien uudet ihmishahmot ovat melko samanlaisia kuin Tanskan ja Norjan merkeissä.

– Meillä on niitä ihan vähän editoitu. On erotettu kädet irti kropasta hiukan enemmän kuin heidän merkeissään.

Saksan vaikutus näkyy liikennejakajissa. Nuolen kärjet ovat erilaisia kuin nykyisissä merkeissä.

Kokeile alla liu’uttamalla, miten nykyinen ja ehdotettu liikennemerkki eroavat toisistaan.

Jos liukukuva ei näy, katso se tästä.

”Ruotsalainen hirvi kulkee enemmän kyyryssä kuin suomalainen”

Eläimiä on tulossa lisää. Tähän asti merkeissä ovat esiintyneet poro ja hirvi.

Uusi tulokas on kauris. Kauriin kuva on kopioitu ruotsalaisesta merkistä.

Joissakin eläimissä merkkien suunnittelijat ovat halunneet säilyttää paikallisia piirteitä.

– Ruotsalainen hirvi kulkee enemmän kyyryssä kuin suomalainen.

Ratsastuskielto ja ratsastustie merkkeihin on tulossa pientä viilausta.

– Vanha hevonen on sen verran hyvännäköinen heppa, ettei sitä lähdetty muuttamaan. Jos tarkkaan katsoo, huomaa, että ratsastajalle on tullut kypärä päähän.

Kokeile alla liu’uttamalla, miten nykyinen ja ehdotettu liikennemerkki eroavat toisistaan.

Jos liukukuva ei näy, katso se tästä.

Uusi merkki kieltää nastarenkaiden käytön

Katukuvaan ilmestyy uusia liikennemerkkejä.

Tulossa ovat uudenlaiset pyörätie- ja kävelykadunmerkit. Esimerkiksi kävelykadun merkkiin lisätään polkupyörän tunnus pienenä yläkulmaan.

– Suomessa kävelykadut ovat aina sellaisia, että pyöräily on sallittua, mutta jalankulkijoiden ehdoilla. Pyöräkadun ajatus on vastaava. Autot saavat ajaa, mutta pyöräilijöiden ehdoilla ja nopeuksilla.

E27 Pyöräkatu – Alueella on noudatettava pyöräkadulla voimassa olevia liikennesääntöjä.­

H22 Latauspaikka – Lisäkilvellä osoitetaan sähkökäyttöisen ajoneuvon lataukseen tarkoitettu paikka.­

Uutuuksia ovat merkki sähköauton latauspaikasta ja merkki, joka kieltää nastarenkaiden käytön jollain tieosuudella. Jälkimmäiseen malli on otettu Ruotsista.

– Tarkoitus on, että isot kaupungit voivat ydinkeskustassa ilmanlaatua parantaakseen kieltää jollain kadulla nastoilla ajon. Meille tulee mahdollisuus kokeilla sitä.

C48 Nastarenkailla varustetulla moottorikäyttöisellä ajoneuvolla ajo kielletty – Merkillä kielletään nimensä mukaisesti nastarenkailla varustetulla moottorikäyttöisellä ajoneuvolla ajo.­